Ved siden av arbeidet som kjemiker interesserte Sollied seg for historie, særlig slektshistorie (genealogi), og brukte mye av sin fritid på arkivforskning. Interessen for slektshistorie delte han med sin sønn Henning Sollied, som ble en kjent genealog, men døde bare 38 år gammel. De to skrev utga artikler sammen om «Losna-ætten» og «Hornes ætten fra Skjeberg». Etter sønnens død utga han dennes avhandling om gårdene i Aker. Også broren Olaf Sollied var en ivrig slekts- og lokalhistoriker.